CELEX: 62011TN0541
Language: sk
Date: 2011-10-10 00:00:00
Title: Vec T-541/11: Žaloba podaná 10. októbra 2011 — Fundação Calouste Gulbenkian/ÚHVT — Gulbenkian (GULBENKIAN)

10.12.2011   
            
            
               SK
            
            
               Úradný vestník Európskej únie
            
            
               C 362/20
            
         Žaloba podaná 10. októbra 2011 — Fundação Calouste Gulbenkian/ÚHVT — Gulbenkian (GULBENKIAN)
   (Vec T-541/11)
   2011/C 362/31
   Jazyk, v ktorom bola podaná žaloba: angličtina
   
      Účastníci konania
   
   
      Žalobca: Fundação Calouste Gulbenkian (Lisabon, Portugalsko) (v zastúpení: G. Marín Raigal, P. López Ronda a G. Macias Bonilla, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Micael Gulbenkian (Oeiras, Portugalsko)
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 15. júla 2011 vo veci R 1436/2010-2,
            
         
               —
            
            
               preskúmal a zvážil dokumenty predložené počas námietkového konania a odvolacieho konania pred Úradom pre harmonizáciu vnútorného trhu (ochranné známky a vzory) týkajúce sa dobrého mena skoršej ochrannej známky alebo uložil žalovanému vydať nové rozhodnutie, ktoré zohľadní uvedené dokumenty,
            
         
               —
            
            
               vyhovel v plnom rozsahu námietke podanej žalobcom,
            
         
               —
            
            
               uložil Úradu pre harmonizáciu vnútorného trhu (ochranné známky a vzory) zamietnuť s konečnou platnosťou v celom rozsahu napadnutú ochrannú známku Spoločenstva č. 4724647 — slovnú ochrannú známku „GULBENKIAN“ pre všetky tovary a služby uvedené v triedach 4, 33, 35, 36, 37, 41, 42 a 44,
            
         
               —
            
            
               uložil žalovanému nahradiť trovy konania, ktoré žalobcovi vznikli v týchto konaniach, a
            
         
               —
            
            
               uložil vedľajšiemu účastníkovi, v prípade, že vstúpi do konania pred Všeobecným súdom, nahradiť trovy tohto konania, ako aj trovy, ktoré žalobcovi vznikli v konaní pred Úradom (námietka a odvolanie).
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: vedľajší účastník konania pred odvolacím senátom.
   
      Prihlasovaná ochranná známka Spoločenstva: slovná ochranná známka „GULBENKIAN“ okrem iného pre tovary a služby tried 4, 33, 35, 36, 37 a 42 — prihláška ochrannej známky Spoločenstva č. 4724647.
   
      Majiteľ ochrannej známky alebo označenia namietaných v námietkovom konaní: žalobca.
   
      Namietaná ochranná známka alebo označenie: ochranná známka „Fundação Calouste Gulbenkian“, ktorá má v Portugalsku dobré meno pre umenie (plastiku a hudbu), charitu (zdravie a ľudský rozvoj), vedu (výskum a podpora), vzdelávanie (podpora a rozvoj), technické a správcovské služby týkajúce sa petrolejárskeho priemyslu; meno obchodnej spoločnosti „Fundação Calouste Gulbenkian“ používané pre umenie (plastiku a hudbu), charitu (zdravie a ľudský rozvoj), vedu (výskum a podpora), vzdelávanie (podpora a rozvoj), technické a správcovské služby týkajúce sa petrolejárskeho priemyslu; logá č. 5 351 a č. 5 352„Fundação Calouste Gulbenkian“ používané pre umenie (plastiku a hudbu), charitu (zdravie a ľudský rozvoj), vedu (výskum a podpora), vzdelávanie (podpora a rozvoj), technické a správcovské služby týkajúce sa petrolejárskeho priemyslu.
   
      Rozhodnutie námietkového oddelenia: čiastočné vyhovenie námietke.
   
      Rozhodnutie odvolacieho senátu: čiastočné zrušenie rozhodnutia námietkového oddelenia a zamietnutie odvolania v zostávajúcej časti.
   
      Dôvody žaloby: porušenie článku 8 ods. 1 písm. b), článku 8 ods. 4 a 5 nariadenia Rady č. 207/2009 a uplatniteľnej judikatúry tým, že odvolací senát nesprávne posúdil rôzne faktory, ktoré majú byť zohľadnené pri posúdení pravdepodobnosti zámeny.